शैक्षिक सत्र 2018-19 को प्रारंभ हुए 62 दिन बीत गए। अब शेष 270 में 36 रविवार व 42 दिन अन्य अवकाश में निकल जाएंगे। इसके अलावा सत्र व वार्षिक परीक्षा के दरम्यान भी पढ़ाई बाधित रहेगी। यूं कहें कि कुल 184 दिन ही इन्हें ज्ञानार्जन का मोहलत मिल पाएगा, जिसमें ड्रेस, बैग, जूता-मोजा व पाठ्य-पुस्तक वितरण में भी इनका समय नष्ट होता है। वह इसलिए, शिक्षकों पर ही किताबें बीआरसी से ढोना और उसे बांटने का अतिरिक्त बोझ है। ऐसे में बच्चों की पढ़ाई बेपटरी होती दिखाई दे रही है।